Diari Oficial de la Generalitat Valenciana


Sumari del DOGV 4787, del 01-07-2004 (2004/6795)

DECRET 103/2004, de 25 de juny, del Consell de la Generalitat pel qual es declaren les forests de la comarca de l'Alt Palància situades a l'oest de la carretera N-234 com a Zona d'Actuació Urgent (ZAU) per a la defensa davant del risc d'incendis forestals.
----------------------------------------------------------------------------------------------------------------------------------------------------------------------------------------------------------------------------------------------------------------

### Versions

 18/02/2009 - Actualitat  Text inicial: 02/07/2004 - 17/02/2009 

### Dades del document

Número de DOGV
:   4787

Data del DOGV
:   01-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6795


Data del document
:   25-06-2004

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * Viver
    * Barracas
    * Toro, El
    * Pina de Montalgrao
    * Bejís
    * Teresa
    * Torás
    * Altura
    * Jérica
    * Sacañet
    * lluita contra incendis
    * incendi
    * legislació
    * muntanya

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 18.02.2009**

**Decret 103/2004, de 25 de juny, del Consell de la Generalitat pel qual es declaren les forests de la comarca de l'Alt Palància situades a l'oest de la carretera N-234 com a Zona d'Actuació Urgent (ZAU) per a la defensa davant del risc d'incendis forestals.**

**[(DOCV núm. 4787 de 01.07.2004)](http://www.docv.gva.es/datos/2004/07/01/pdf/2004_6795.pdf) Ref. 3007/2004**

L'article 24 de la Llei 3/1993, Forestal de la Comunitat Valenciana, en l'apartat 1.g, estableix que l'administració, després de l'audiència prèvia als propietaris, podrà declarar àrees com a zones d'actuació urgent (ZAU), amb la finalitat de conservar-les i afavorir-ne la restauració sempre que els terrenys estiguen afectats per qualsevol alteració ecológica greu o córreguen el risc de veure-se'n afectats.

És objecte del present decret la declaració de les forests de la comarca de l'Alt Palància situades a l'oest de la carretera N-234 zona d'actuació urgent (ZAU) amb la finalitat de preservar-la davant del risc d'incendis forestals.

La zona objecte de declaració d'urgent actuació conserva unes importants masses forestals d'especial importància en l'àmbit de la Comunitat Valenciana.

La conservació d'aquest àmbit que es troba amenaçat per un alt perill potencial d'incendis a causa de les mateixes característiques fisiogràfiques, meteorológiques i climàtiques que presenta, fa necessària i urgent una ordenació i tractament dels combustibles vegetals que doten aquests terrenys d'una estructura, basada en una xarxa d'àrees tallafocs, i d'altres infraestructures de prevenció d'incendis forestals, que els permeta afrontar el fenomen de l'incendi amb un mínim de garantia per a la persistència del conjunt de la massa forestal.

La Generalitat, a la vista de la situació descrita, i en base a l'article 24 de la Llei 3/1993, Forestal de la Comunitat Valenciana, i 59 del seu reglament aprovat per Decret 98/1995, de 16 de maig, després de l'audiència prèvia dels propietaris afectats, ha optat per declarar aquesta àrea zona d'actuació urgent (ZAU) amb la finalitat de preservar-la davant del risc d'incendis forestals mitjançant la planificació, la projecció i l'execució de les actuacions de prevenció d'incendis que es consideren necessàries.

Per tot el que s'ha exposat, a proposta del conseller de Territori i Habitatge, després de la deliberació del Consell de la Generalitat en sessió realitzada el dia 25 de juny de 2004,

DECRETE

**Article 1. Objecte**

Es declaren zona d'actuació urgent (ZAU), amb la finalitat de defendre-la davant del risc d'alteracions ecológiques greus com a conseqüència de grans incendis forestals les forests de la comarca de l'Alt Palància situades a l'oest de la carretera N-234.

**Article 2. Àmbit territorial**

La zona definida com a forests de la comarca de l'Alt Palància situades a l'oest de la carretera N-234 amb una superfície de 25.378,31 hectàrees forestals, està ubicada en els termes municipals d'Altura, Barracas, Bejís, Jérica, Pina de Montalgrao, Sacañet, Teresa, Torás, El Toro i Viver de la província de Castelló, són els seus límits:

 Nord i oest: límit amb la Comunitat Autónoma d'Aragó, província de Terol.

 Est: carretera N-234 Sagunt-Burgos.

 Sud: límit amb la província de València i la carretera comarcal 224 entre Altura i Alcublas.

D'acord amb la representació cartogràfica que s'inclou en l'annex I.

**Article 3. Mesures preventives**

Les mesures preventives que s'han d'adoptar consisteixen a dotar la zona indicada d'una xarxa d'infraestructures de prevenció d'incendis forestals i de manera especial d'àrees tallafocs, dissenyada i estructurada de tal forma que, minimitzant impactes ambientals negatius, aconseguisca garantir en el seu conjunt la persistència de les masses forestals actualment presents davant del risc d'incendis forestals.

Les mesures indicades es troben recollides en el corresponent avantprojecte integrat d'infraestructures de prevenció d'incendis forestals elaborat a l'efecte per la Direcció General de Gestió del Medi Natural.

En l'annex II del present decret, es recull la informació cartogràfica de la xarxa d'àrees tallafocs, dissenyada inicialment.

**Article 4. Sistema d'execució**

1. En els terrenys objecte del present decret en què la gestió directa siga competència de la Generalitat, el projecte a què fa referència l'article anterior, una vegada aprovat, serà executat per l'administració forestal.

2. En els terrenys no gestionats directament per la Generalitat, tant de propietat pública com a privada, sense perjudici del que disposa l'article 24 de la Llei 3/1993, de 9 de desembre, forestal de la Comunitat Valenciana, amb caràcter general, i amb l'objectiu d'aconseguir una major racionalitat i eficàcia en la realització dels treballs, l'execució dels treballs d'àrees tallafocs serà realitzada d'igual manera per l'administració forestal després de la firma prèvia dels corresponents convenis amb els propietaris o titulars d'aquests. En els convenis indicats, de conformitat amb el punt 2 de l'article 119 del Reglament de la Llei 3/1993, de 9 de desembre, Forestal de la Comunitat Valenciana, correspon a la Generalitat l'aportació de la inversió que s'ha de realitzar, sent l'aportació del propietari o titular, la disponibilitat dels seus terrenys per a l'execució dels treballs. La duració dels convenis serà de 10 anys, de tal manera que permeten tant l'execució del projecte com el posterior manteniment per part de l'administració forestal durant el dit període. En el cas de no produir-se denúncia expressa del conveni per cap de les parts, aquest es prorrogarà de forma automàtica en cicles consecutius de 10 anys.

3. No obstant l'anterior, i d'acord amb el que disposa l'article 24 de la Llei 3/1993, de 9 de desembre, Forestal de la Comunitat Valenciana, en els terrenys no gestionats directament per la Generalitat, els propietaris o titulars públics o privats podran executar directament els treballs d'àrees tallafocs, que tenen caràcter obligatori. Els treballs hauran de realitzar-se en un termini no superior a tres anys des de la data d'aprovació del present decret.

4. En el cas que els propietaris o titulars afectats no realitzen els treballs d'àrees tallafocs indicats en el temps i forma previstos es podrà acudir després de l'advertència prèvia a l'execució subsidiària per part de l'administració forestal a cost de l'obligat.

5. L'execució de la resta de treballs de prevenció d'incendis forestals previstos en terrenys la gestió directa dels quals no siga competència directa de la Generalitat, podrà ser realitzada pels propietaris o titulars afectats, amb aquest fi podran acollir-se de manera preferent a les diferents línies d'ajudes establides per a aquest fi per la Conselleria de Territori i Habitatge, si bé aquests treballs no tenen caràcter obligatori, l'administració forestal establirà aquelles mesures de promoció que considere oportunes per a assegurar-ne en temps i termini l'execució.

6. Per a l'acreditació de la propietat o titularitat dels terrenys afectats caldrà aportar escriptura de propietat registrada o qualsevol altre document acreditatiu de la propietat vàlid en dret, o si no n'hi ha certificat expedit per l'ajuntament corresponent acreditatiu de titularitat de les parcel·les o bé declarant la constància d'aquesta titularitat.

**Article 5. Indemnitzacions compensatóries**

A les forests de propietat privada no subjectes a cap consorci o conveni per a la repoblació, els propietaris o titulars que es vegen afectats pels treballs, rebran una indemnització compensatória per les limitacions d'ús i de rendes futures en aquests terrenys.

Les indemnitzacions compensatóries es pagaran una sola vegada per a cadascun dels períodes de 10 anys.

Els límits establits per a les valoracions de les indemnitzacions del primer decenni són els que s'estableixen en el quadre següent:

|  |  |  |  |
| --- | --- | --- | --- |
|  | Percentatge de superfície afectada pels treballs sobre la superfície total de la propietat | | |
|  | *Menor al 10 %* | *Entre el 10 i el 30 %* | *Més del 30 %* |
| Hectàrees de terreny forestal amb arbratge destinat a aprofitament fuster | de 22,25 a 27,05 EUR | de 44,50 a 54,10 EUR | de 66,10 a 80,55 EUR |
| Hectàrees de terreny forestal amb arbratge no destinat a aprofitament fuster | de 17,45 a 27,65 EUR | de 34,25 a 54,70 EUR | de 51,10 a 81,75 EUR |
| Hectàrees de terreny forestal sense arbres | 15,05 EUR | 30,05 EUR | 45,10 EUR |

Els imports totals calculats en funció del quadre anterior es veuran incrementats en una prima lineal base de 30,05 euros.

Les valoracions unitàries de les indemnitzacions compensatóries per als decennis futurs seran establides i revisades de forma periódica mitjançant una ordre del conseller de Territori i Habitatge.

**Article 6. Destinació dels productes susceptibles d'aprofitament fuster amb aprofitament** **comercial**

En funció de la titularitat i situació administrativa dels terrenys forestals afectats pels treballs, els productes susceptibles d'aprofitament fuster amb aprofitament comercial que s'obtinguen, tindran la destinació següent:

1. A les forests de propietat de la Generalitat es comercialitzaran els productes en carregador, d'acord amb la legislació vigent.

2. A les forests consorciades o conveniades per a la repoblació es procedirà d'igual manera que en el cas de forests de la Generalitat, repartint els ingressos obtinguts entre aquesta i el propietari o titular dels terrenys, d'acord amb els percentatges establits en els corresponents convenis o consorcis.

3. En les forests catalogades d'utilitat pública no consorciades ni conveniades per a la repoblació, quan la fusta obtinguda no sobrepasse els 100 metres cúbics quedarà sense més requisits en poder de l'ajuntament per a atencions municipals. Quan la fusta obtinguda sobrepasse la quantitat indicada, aquesta es comercialitzarà d'acord amb el que estableix la legislació vigent per a aprofitaments en forests catalogades d'utilitat pública.

4. En les forests privades o públiques no catalogades com d'utilitat pública, que no estiguen consorciades ni conveniades, la fusta obtinguda es posarà a disposició del propietari o titular en carregador perquè la comercialitze.

Per la seua banda, el propietari o titular estarà obligat a retirar la fusta dels carregadors en un termini de temps inferior a quatre mesos. En cas de no retirar-se la fusta en el termini fixat, la Generalitat la decomissarà per a la posterior destrucció o comercialització.

**Article 7. Termini d'execució**

L'execució dels treballs es realitzarà en un termini no superior als tres anys.

El manteniment de les infraestructures de prevenció d'incendis forestals, que està previst realitzar en cicles de dos i quatre anys, s'executarà dins de l'anualitat que corresponga i durant el període de vigència dels convenis.

L'execució de la resta d'infraestructures de prevenció d'incendis forestals, es realitzarà preferentment dins dels tres anys assenyalats, sempre en funció del nivell i la quantia de les ajudes sol·licitades per a aquest fi.

**Article 8. Finançament**

La dotació pressupostària per a l'execució inicial de la xarxa d'infraestructures de prevenció d'incendis forestals prevista en el projecte previst ascendeix a la quantitat d'1.540.000 euros dels quals un màxim de 37.000 es destinaran a indemnitzacions compensatóries.

El manteniment posterior i periódic, de la xarxa d'infraestructures de prevenció d'incendis forestals executada a l'empara del present decret, com també les indemnitzacions compensatóries establides en cicles de 10 anys, es finançarà a càrrec del programa 442.40 d'acord amb les previsions del projecte i fins als imports globals màxims que per a aquest fi destinen les corresponents lleis de pressuposts de la Generalitat.

DISPOSICIONS ADDICIONALS

**Primera**

S'aproven els models de conveni per a l'execució i el manteniment de la xarxa d'infraestructures de prevenció per a la defensa de les forests de la comarca de l'Alt Palància davant del risc d'incendis forestals, que s'han de subscriure amb entitats públiques i privades, que figuren en els annexos III, IV i V.

**Segona** ****[1]****

S'autoritza la subscripció dels convenis referits en la disposició addicional primera i que es detallen en els annexos d'aquest decret i es faculta el titular de la direcció general competent en matèria de prevenció d'incendis forestals per a la firma».

**Tercera**

El present decret no s'aplicarà en aquelles finques agrícoles afectades pel traçat de la xarxa d'infraestructures de prevenció d'incendis forestals, mentre aquelles es troben en explotació i no adquirisquen per abandó o cessament d'aquesta signes inequívocs del seu estat forestal, donada la plena compatibilitat del manteniment de les pràctiques agrícoles tradicionals amb la finalitat buscada.

**Quarta**

D'acord amb la potencialitat trufera de la comarca, i donada la plena compatibilitat de l'explotació d'aquesta amb la prevenció dels incendis forestals, cap de les actuacions previstes en el present decret podran produir una pèrdua present o futura en la seua producció.

DISPOSICIONS FINALS

**Primera**

S'autoritza el conseller de Territori i Habitatge perquè, en l'àmbit de les seues competències, dicte les disposicions necessàries per a l'execució i desenvolupament del present decret.

**Segona**

El present decret entrarà en vigor l'endemà de la publicació en el Diari Oficial de la Generalitat Valenciana.

València, 25 de juny de 2004

El president de la Generalitat,

FRANCISCO CAMPS ORTIZ

El conseller de Territori i Habitatge,

RAFAEL BLASCO CASTANY

ANNEX I

**[Veure imatge (pdf)](http://www.docv.gva.es/fileadmin/user_upload/docvpub/rlgv/2004/D_2004_103_imagen_01.pdf)**

ANNEX II

**[Veure imatge (pdf)](http://www.docv.gva.es/fileadmin/user_upload/docvpub/rlgv/2004/D_2004_103_imagen_02.pdf)**

 

 

ANNEX III

 

Conveni de cooperació entre la Generalitat i …(entitat pública)…, per a l'execució i el manteniment del projecte integrat de prevenció per a la defensa de les forests de la comarca de l'Alt Palància situades a l'oest de la carretera N-234 davant del risc d'incendis forestals

València, ... de... de 200...

REUNITS

D'una part, el conseller de Territori i Habitatge, en nom i representació d'aquesta, expressament autoritzat per a aquest acte pel Decret 103/2004, de 25 de juny, del Consell de la Generalitat.

D'una altra, el Sr./la Sra. …(nom i cognoms alcalde, president., etc.)…, …(càrrec)…, en nom i representació del/de la …(entitat pública)…, expressament autoritzat per a aquest acte per …(ple, consell, etc.)….

Ambdues parts es reconeixen mútuament competència i capacitat per a firmar el present conveni, i

MANIFESTEN

I. La Generalitat és competent en matèria de planificació, coordinació i execució de les mesures i accions necessàries per a la prevenció i lluita contra els incendis forestals, segons el que estableix l'article 55 de la Llei 3/1993, de 9 de desembre, forestal de la Comunitat Valenciana.

II. El Decret 103/2004, de 25 de juny, del Consell de la Generalitat pel qual es declaren les forests de l'Alt Palància situades a l'oest de la carretera N-234 zona d'actuació urgent (ZAU) per a la seua defensa davant del risc d'incendis forestals, afecta als terme/s municipal/és de ............., província de Castelló.

III. El/La …(entitat pública)…, disposa de terrenys afectats pels treballs previstos en el projecte integrat d'infraestructures de prevenció d'incendis forestals per a la defensa de les forests de l'Alt Palància situades a l'oest de la carretera N-234, redactats amb aquest fi per la Direcció General de Gestió del Medi Natural.

IV. El Decret 98/1995, de 16 de maig, del Consell de la Generalitat pel qual s'aprova el Reglament de la Llei 3/1993, de 9 de desembre, Forestal de la Comunitat Valenciana, disposa que la Generalitat podrà establir convenis amb altres administracions públiques per a l'execució de mesures inajornables en àrees declarades zones d'actuació urgent, sent l'aportació de la Generalitat la totalitat de la inversió a realitzar.

V. El programa 442.40, Restauració i Protecció dels Recursos Naturals preveu en el capítol 6, "Inversions reals", el manteniment i la creació de noves infraestructures per a la prevenció d'incendis forestals.

De conformitat amb el que s'ha exposat, acorden la formalització del present conveni, d'acord amb les següents

ESTIPULACIONS

Primera

És objecte del present conveni la cooperació entre la Generalitat i el/la …(entitat pública)… per a l'execució i manteniment del projecte integrat de prevenció d'incendis forestals per a la defensa de les forests de l'Alt Palància situades a l'oest de la carretera N-234, en els terrenys dels quals és titular, i on la gestió directa d'aquests no és competència de la Generalitat.

Segona

Mitjançant el present conveni, el/la …(entitat pública)…, aporta els terrenys de la seua titularitat situades en el terme/s municipal/s de …(municipi)… que es ressenyen a continuació:

|  |  |  |  |  |
| --- | --- | --- | --- | --- |
| *MUNICIPI* | *POLÍGON* | *PARCEL·LA* | *SUBPARCEL·LA* | *ha afectades* |
| ................ | ............... | ............... | ................. | ................ |
| ................ | ............... | ............... | ................. | ................ |
| ................ | ............... | ............... | ................. . | ............... |
|  |  |  | TOTAL (ha) | ................ |

Tercera

El/La …(entitat pública)… posa a disposició de la Conselleria de Territori i Habitatge aquests terrenys, mantenint les ocupacions i servituds que siguen compatibles amb els treballs silvícoles projectats, per un termini de 10 anys, termini que es prorrogarà de forma automàtica en cicles consecutius de 10 anys en el cas de no produir-se denúncia expressa del conveni per cap de les parts.

Quarta

Els productes susceptibles d'aprofitament fuster amb aprofitament comercial que s'obtinguen dels treballs silvícoles, es posaran a disposició del/la …(entitat pública)… en el carregador perquè es comercialitzen.

Per la seua banda, el/la (entitat pública) estarà obligada a retirar la fusta dels carregadors en un termini de temps inferior a quatre mesos. En cas de no retirar la fusta en el termini fixat, la Generalitat la decomissarà per a la posterior destrucció o comercialització.

Cinquena

La Conselleria de Territori i Habitatge aportarà els estudis, projectes i pressuposts necessaris per a la realització del projecte esmentat.

Sisena

La Conselleria de Territori i Habitatge assumeix, a càrrec dels seus pressuposts, la direcció i l'execució dels treballs necessaris per a l'execució del projecte, com també el manteniment d'aquest durant la vigència del present conveni.

Setena

Els treballs necessaris per a l'execució del projecte integrat es finançaran a càrrec del programa 442.40, Restauració i Protecció dels Recursos Naturals.

El manteniment posterior, i periódic d'aquestes infraestructures es finançarà a càrrec del mateix programa, d'acord amb les previsions del projecte i fins als imports globals màxims que per a aquest fi destinen les corresponents lleis de pressuposts de la Generalitat.

Vuitena

S'estableix un termini de tres anys per a l'execució del projecte objecte d'aquest conveni.

Novena

En cas d'incompliment del que estableix el present conveni, la Generalitat, com també el/la …(entitat pública)…, podrà, després de l'audiència de l'altra part, rescindir el conveni.

Deu

El present conveni té naturalesa administrativa, i estant exclosa l'aplicació directa de la legislació general de contractació administrativa, es regirà per les seues própies normes, i en alló que no s'ha previst, supletóriament, pels principis d'aquesta legislació i els generals de l'ordenament jurídic administratiu.

I perquè conste a l'efecte oportú, i en prova de conformitat, els compareixents firmen el present document en cinc exemplars i a un sol efecte, en el lloc i data indicat ut supra.

|  |  |
| --- | --- |
| El conseller de Territori i Habitatge, | (càrrec entitat pública), |
|  |  |
|  |  |
| Rafael Blasco Castany | (nom i cognoms) |

ANNEX IV

Conveni per a subscriure amb entitats privades que aporten escriptures de propietat o qualsevol altra documentació vàlida en dret acreditativa de la propietat o titularitat

Conveni de cooperació entre la Generalitat i …(nom i cognoms interessat)…, per a l'execució i manteniment del projecte integrat de prevenció d'incendis forestals per a la defensa de les forests de l'Alt Palància situades a l'oest de la carretera N-234

València, ... de ... de 200..

REUNITS

D'una part, el Sr. Rafael Blasco Castany, conseller de Territori i Habitatge, en nom i representació d'aquesta, autoritzat per a aquest acte pel Decret 103/2004, de 25 de juny, del Consell de la Generalitat.

D'una altra, el Sr./la Sra. …(Nom i cognoms de l'interessat)…  amb CIF número …, en el seu nom.

Ambdues parts es reconeixen mútuament competència i capacitat per a firmar el present conveni, i

MANIFESTEN

I. La Generalitat és competent en matèria de planificació, coordinació i execució de les mesures i accions necessàries per a la prevenció i lluita contra els incendis forestals, segons el que estableix l'art. 55 de la Llei 3/1993, de 9 de desembre, forestal de la Comunitat Valenciana.

II. El Decret 103/2004, de 25 de juny, del Consell de la Generalitat pel qual es declaren les forests de l'Alt Palància situades a l'oest de la N-234 zona d'actuació urgent (ZAU) per a la defensa davant del risc d'incendis forestals, afecta els termes municipals de ............., província de Castelló.

III. El Sr./la Sra …(Nom i cognoms interessat)…, és (propietari/propietària, titular) de terrenys afectats pels treballs d'àrees tallafocs previstos en el projecte integrat d'infraestructures prevenció d'incendis forestals per a la defensa de les forests de l'Alt Palància, redactat amb aquest fi per la Direcció General de Gestió del Medi Natural.

IV. Els terrenys a què fa referència el present conveni no estan subjectes a cap tipus de consorci o conveni amb l'administració forestal per a la seua repoblació.

V. El Decret 98/1995, de 16 de maig, del Consell de la Generalitat pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, estableix que la Generalitat podrà realitzar accions concertades amb propietaris particulars mitjançant convenis en matèria de prevenció i extinció d'incendis forestals.

VI. El mateix Reglament de la Llei 3/1993, forestal de la Comunitat Valenciana, en l'article 119, estableix que en els convenis establits per a dur a terme accions declarades obligatóries per al propietari per la Generalitat en funció de la Llei forestal, l'aportació d'aquesta serà de la totalitat de la inversió que s'ha de realitzar.

VII. El programa 442.40, Restauració i Protecció dels Recursos Naturals preveu en el capítol 6, "Inversions reals", el manteniment i creació de noves infraestructures per a la prevenció d'incendis forestals.

VIII. El programa 442.40, Restauració i Protecció dels Recursos Naturals preveu en el capítol IV, "Transferències corrents", una línia d'indemnitzacions compensatóries per declaració com a zona d'actuació urgent mitjançant decret del Consell de la Generalitat.

IX. De conformitat amb el que s'ha exposat, acorden la formalització del present conveni, d'acord amb les següents

ESTIPULACIONS

Primera

És objecte del present conveni la cooperació entre la Generalitat i el Sr./la Sra. …(nom i cognoms de la persona interessada)… per a l'execució i el manteniment del projecte integrat de prevenció d'incendis forestals per a la defensa de les forests de l'Alt Palància situades a l'oest de la carretera N-234, en els terrenys dels quals és titular, i on la gestió directa d'aquests no és competència de la Generalitat.

Segona

Mitjançant el present conveni, el Sr./la Sra. (nom i cognoms del titular) aporta els terrenys de la seua propietat o titularitat situats en el terme municipal de ................. que es ressenyen a continuació:

|  |  |  |  |  |
| --- | --- | --- | --- | --- |
| *MUNICIPI* | *POLÍGON* | *PARCEL·LA* | *SUBPARCEL·LA* | *ha afectades* |
| ................ | ............... | ............... | ................. | ................ |
| ................ | ............... | ............... | ................. | ................ |
| ................ | ............... | ............... | ................. . | ............... |
|  |  |  | TOTAL (ha) | ................ |

Tercera

El Sr./la Sra. …(nom i cognoms de la persona interessada)… , des del moment de la firma del present conveni i durant el període de vigència d'aquest, posa a disposició de la Conselleria de Territori i Habitatge aquests terrenys, mantenint les ocupacions i servituds que siguen compatibles amb els treballs projectats.

Quarta

El període de vigència del present conveni serà de 10 anys prorrogables en períodes de 10 anys excepte denúncia de les parts.

Cinquena

Els productes susceptibles d'aprofitament fuster amb aprofitament comercial que s'obtinguen dels treballs silvícoles, es posaran a disposició del Sr./la Sra …(nom i cognoms de la persona interessada)… en el carregador perquè els comercialitze.

Per la seua part, el Sr./la Sra. …(nom i cognoms de la persona interessada)… estarà obligat/obligada a retirar la fusta dels carregadors en un termini de temps inferior a quatre mesos. En el cas que no retire la fusta en el termini fixat, la Generalitat la decomissarà per a la posterior destrucció o comercialització.

Sisena

La Conselleria de Territori i Habitatge aportarà els estudis, projectes i pressuposts necessaris per a la realització del citat projecte.

Setena

La Conselleria de Territori i Habitatge assumeix, a càrrec dels seus pressuposts, la direcció i execució dels treballs necessaris per a la creació de les infraestructures de prevenció, com també el manteniment d'aquestes durant la vigència del present conveni.

Vuitena

El Sr./la Sra. …(nom i cognoms de la persona interessada)… rebrà de la Generalitat, pels 10 primers anys de conveni, i en concepte d'indemnització compensatória per les limitacions d'ús i de rendes futures en els citats terrenys, la quantitat de:   euros; conforme amb la superfície i percentatge de la propietat afectada, estat de la vegetació, i valoració unitària establida en el Decret 103/2004, de 25 de juny, del Consell de la Generalitat, pel qual es declaren les forests de l'Alt Palància situades a l'oest de la N-234 com a zona d'actuació urgent (ZAU) per a la defensa davant del risc d'incendis forestals.

Les valoracions unitàries de les indemnitzacions compensatóries per als decennis futurs seran establides i revisades de forma periódica mitjançant una ordre del conseller de Territori i Habitatge.

Novena

Els treballs necessaris per a l'execució de la xarxa d'infraestructures de prevenció d'incendis forestals es finançaran a càrrec del programa 442.40, Restauració i Protecció dels Recursos Naturals.

El manteniment posterior i periódic d'aquesta xarxa es finançarà a càrrec del mateix programa, d'acord amb les previsions previstes en el projecte i fins als imports globals màxims que per a aquest fi destinen les corresponents lleis de pressuposts de la Generalitat.

Deu

Les indemnitzacions compensatóries per limitacions d'ús i de rendes futures es finançaran a càrrec de la línia T1805000 del capítol IV, "Transferències corrents", inclós en el programa 442.40. En el supósit de rescissió per incompliment les persones interessades hauran de reintegrar les quantitats percebudes.

Onze

S'estableix un termini de tres anys per a l'execució de la xarxa d'infraestructures de prevenció d'incendis forestals objecte d'aquest conveni.

Dotze

En cas d'incompliment del que estableix el present conveni, la Generalitat com també el Sr./la Sra….(nom i cognoms de la persona interessada)…, podrà, després de l'audiència prèvia de l'altra part, rescindir el conveni.

Tretze

El present conveni té naturalesa administrativa, i estant exclosa l'aplicació directa de la legislació general de contractació administrativa, es regirà per les seues própies normes, i en alló que no s'ha previst, supletóriament, pels principis de la dita legislació i els generals de l'ordenament jurídic administratiu.

I perquè conste a l'efecte oportú, i en prova de conformitat, firmen els compareixents el present document en cinc exemplars i a un sol efecte, en el lloc i data indicats ut supra.

|  |  |
| --- | --- |
| El conseller de Territori i Habitatge | (El/la propietari/propietària, titular) |
|  |  |
|  |  |
| Rafael Blasco Castany | (nom i cognoms) |

ANNEX V

Conveni que s'ha de subscriure amb entitats privades que no aporten en el moment de la firma del conveni escriptura  o una altra documentació acreditativa de la propietat o titularitat vàlida en dret

Conveni de cooperació entre la Generalitat i …(nom i cognoms de les persones interessades)…, per a l'execució i el manteniment del projecte integrat de prevenció d'incendis forestals per a la defensa de les forests de l'Alt Palància situades a l'oest de la carretera N-234

València, ... de …de 200...

REUNITS

D'una part, el Sr. Rafael Blasco Castany, conseller de Territori i Habitatge, en nom i representació d'aquesta, autoritzat per a aquest acte per Decret 103/2004, de 25 de juny, del Consell de la Generalitat.

D'una altra, el Sr./la Sra. …(nom i cognoms de les persones interessades)… amb CIF número …, en el seu nom.

Ambdues parts es reconeixen mútuament competència i capacitat per a firmar el present conveni, i

MANIFESTEN

I. La Generalitat és competent en matèria de planificació, coordinació i execució de les mesures i accions necessàries per a la prevenció i lluita contra els incendis forestals, segons el que estableix l'art. 55 de la Llei 3/1993, de 9 de desembre, forestal de la Comunitat Valenciana.

II. El Decret 103/2004, de 25 de juny, del Consell de la Generalitat pel qual es declara a les forests de l'Alt Palància situades a l'oest de la N-234 com a zona d'actuació urgent (ZAU) per a la seua defensa davant del risc d'incendis forestals, afecta els termes municipals de ............., província de Castelló.

III. El Sr./la Sra. …(nom i cognoms de les persones interessades)…, és/són (propietaris, titulars), segons acredita/en documentalment mitjançant …, de terrenys afectats pels treballs d'àrees tallafocs contemplats en el projecte integrat d'infraestructures de prevenció d'incendis forestals per a la defensa de les forests de l'Alt Palància situades a l'oest de la carretera N-234, redactat a tal fi per la Direcció General de Gestió del Medi Natural.

IV. Els terrenys a què fa referència el present conveni no estan subjectes a cap tipus de consorci o conveni amb l'administració forestal per a la seua repoblació.

V. El Decret 98/1995, de 16 de maig, del Consell de la Generalitat pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, estableix que la Generalitat podrà realitzar accions concertades amb propietaris particulars mitjançant convenis en matèria de prevenció i extinció d'incendis forestals.

VI. El mateix Reglament de la Llei 3/1993, forestal de la Comunitat Valenciana, en el seu article 119, estableix que en els convenis establits per a dur a terme accions declarades obligatóries per al propietari per la Generalitat en funció de la Llei forestal, l'aportació d'aquesta serà de la totalitat de la inversió a realitzar.

VII. El Programa 442.40, Restauració i Protecció dels Recursos Naturals preveu en el capítol 6, "Inversions reals", el manteniment i creació de noves infraestructures per a la prevenció d'incendis forestals.

VIII. El Programa 442.40, Restauració i Protecció dels Recursos Naturals preveu en el seu capítol IV, "Transferències corrents", la línia T1805000 d'indemnitzacions compensatóries per declaració com a zona d'actuació urgent mitjançant decret del Consell de la Generalitat.

De conformitat amb el que s'ha exposat, acorden la formalització del present conveni, d'acord amb les següents

ESTIPULACIONS

Primera

És objecte del present conveni la cooperació entre la Generalitat i el Sr./la Sra. …(nom i cognoms de les persones interessades)… per a l'execució i el manteniment del projecte d'integrat d'infraestructures de prevenció d'incendis forestals per a la defensa de les forests de l'Alt Palància situades a l'oest de la N-234, en els terrenys dels quals és/són titular/s, i on la gestió directa d'aquests no és competència de la Generalitat.

Segona

Mitjançant el present conveni, el Sr./la Sra. …(nom i cognoms de les persones titulars)… aporta/en els terrenys de la seua propietat o titularitat situades en el terme municipal de ................. que es ressenyen a continuació:

|  |  |  |  |  |
| --- | --- | --- | --- | --- |
| *MUNICIPI* | *POLÍGON* | *PARCEL·LA* | *SUBPARCEL·LA* | *ha afectades* |
| ................ | ............... | ............... | ................. | ................ |
| ................ | ............... | ............... | ................. | ................ |
| ................ | ............... | ............... | ................. . | ............... |
|  |  |  | TOTAL (ha) | ................ |

Tercera

Sr./Sra. …(nom i cognoms de l'interessat/s)… , des del moment de la firma del present conveni i durant el període de vigència d'aquest, posa/en a disposició de la Conselleria de Territori i Habitatge aquests terrenys, mantenint les ocupacions i servituds que siguen compatibles amb els treballs silvícoles projectats.

Quarta

El període de vigència del present conveni serà de 10 anys prorrogables en períodes de 10 anys excepte denúncia de les parts.

Cinquena

Els productes susceptibles d'aprofitament fuster amb aprofitament comercial que s'obtinguen dels treballs silvícoles, es posaran a disposició del Sr./de la Sra. …(nom i cognoms de les persones interessades)… en carregador perquè es comercialitzen sense càrrec de taxes administratives.

Per la seua banda, el Sr./la Sra. …(nom i cognoms de les persones interessades)… estarà/an obligat/s a retirar la fusta dels carregador en un termini de temps inferior a quatre mesos. En cas de no retirar la fusta en el termini fixat, la Generalitat la decomissarà per a la posterior destrucció o comercialització.

Sisena

La Conselleria de Territori i Habitatge aportarà els estudis, projectes i pressuposts necessaris per a la realització de la citada xarxa d'infraestructures de prevenció d'incendis forestals.

Setena

La Conselleria de Territori i Habitatge assumeix, a càrrec dels seus pressuposts, la direcció i execució dels treballs necessaris per a la creació de la xarxa d'infraestructures de prevenció d'incendis forestals, com també el manteniment d'aquestes durant la vigència del present conveni.

Vuitena

Sr./Sra. …(nom i cognoms interessat/s)… rebrà/an de la Generalitat, una vegada acreditada la propietat o titularitat d'acord amb el que estableix l'article 4.6 del present Decret,…pels 10 primers anys de conveni, i en concepte d'indemnització compensatória per les limitacions d'ús i de rendes futures en els citats terrenys, la quantitat d'euros …; conforme amb la superfície i percentatge de la propietat afectada, estat de la vegetació, i valoració unitària establida en el Decret 103/2004, de 25 de juny, del Consell de la Generalitat, pel qual es declaren les forests de l'Alt Palància situades a l'oest de la carretera N-234 com a zona d'actuació urgent (ZAU) per a la seua defensa davant del risc d'incendis forestals. En tant, la indemnització serà depositada en la Caixa General de Depósits.

Les valoracions unitàries de les indemnitzacions compensatóries per als decennis futurs seran establides i revisades de forma periódica mitjançant ordre del conseller de Territori i Habitatge.

Novena

Els treballs necessaris per a l'execució de la xarxa d'infraestructures de prevenció d'incendis forestals es finançaran a càrrec del programa 442.40, Restauració i Protecció dels Recursos Naturals.

El manteniment posterior, i periódic de l'aquesta xarxa es finançarà a càrrec del mateix programa, d'acord amb les previsions previstes en el projecte i fins als imports globals màxims que per a aquest fi destinen les corresponents lleis de pressuposts de la Generalitat.

Deu

Les indemnitzacions compensatóries per limitacions d'ús i de rendes futures es finançaran a càrrec de la línia T1805000 del capítol IV, "Transferències corrents", inclós en el programa 442.40. En el supósit de rescissió per incompliment hauran de reintegrar-se per l'interessat les quantitats percebudes.

Onze

S'estableix un termini de tres anys per a l'execució de la xarxa d'infraestructures de prevenció d'incendis forestals objecte d'aquest conveni.

Dotze

En cas d'incompliment del que estableix el present conveni, la Generalitat i també el Sr./la Sra….(nom i cognoms interessat/s)…, podrà/an, després de l'audiència prèvia de l'altra part, rescindir el conveni.

Tretze

El present conveni té naturalesa administrativa, i estant exclosa l'aplicació directa de la legislació general de contractació administrativa, es regirà per les seues própies normes, i en alló que no s'ha previst, supletóriament, pels principis d'aquesta legislació i els generals de l'ordenament jurídic administratiu.

I perquè conste a l'efecte oportú, i en prova de conformitat, els compareixents firmen el present document en cinc exemplars i a un sol efecte, en el lloc i data indicat ut supra.

|  |  |
| --- | --- |
| El conseller de Territori i Habitatge | (El/la propietari/propietària, titular) |
|  |  |
|  |  |
| Rafael Blasco Castany | (nom i cognoms) |

---

****[1]****Nova redacció pel **[Decret 27/2009, de 13 de febrer, del Consell](http://www.docv.gva.es/index.php?id=26&sig=001775/2009&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001775/2009)**, pel qual es modifica la disposició addicional segona de set decrets de declaració de zones d'Actuació Urgent (ZAU) per a la defensa davant del risc d'incendis forestals (DOCV núm. 5956 de 17.02.2009) Ref. Base de dades 001775/2009.